----------------------- [δαμιω]ργου δε καιρογενευς λευ- - αυτοκρατωρ καισαρ θεου υιος σεβαστος αρχιερευς υπατος το δωδεκατον αποδεδειγμενος και δημαρχικης εξουσιας το οκτωκαιδεκατον κνιδιων αρχουσι βουληι δημωι χαιρειν. οι πρεσβεις υμων διονυσιος και διονυσιος του διονυσιου ενετυχον εν ρωμη μοι και το ψηφισμα αποδοντες κατηγορησαν ευβουλου μεν του αναξανδριδα τεθνειωτος ηδη τρυφερας δε της γωναικος αυτου παρουσης περι του θανατου του ευβουλου του χρυσιππου. εγω δε εξετασαι προσταξας γαλλωι ασινιωι τωι εμωι φιλωι των οικετων τους ενφερομενους τηι αιτια δια βασανων εγνων φιλεινον τον χρυσιππου τρεις νυκτας συνεχως επεληλυθοτα τηι οικια τηι ευβουλου και τρυφερας μεθ υβρεως και τροπωι τινι πολιορκιας τηι τριτηι δε συνεπηγμενον και τον αδελφον ευβουλον τους δε της οικιας δεσποτας ευβουλον και τρυφεραν ως ουτε χρηματιζοντες προς τον φιλεινον ουτε αντιφραττομενοι ταις προσβολαις ασφαλειας εν τηι εαυτων οικια τυχειν ηδυναντο προστεταχχοτας ενι των οικετων ουκ αποκτειναι ω[ς] ισως αν τις υπ οργης ου[κ] αδικου προηχθη αλλα ανειρξαι κατασκεδασαντα τα κοπρια αυτων τον δε οικετην συν τοις καταχεομενοις ειτε εκοντα ειτε ακοντα -- αυτος μεν γαρ ενεμεινεν αρνουμενο[ς] -- αφειναι την γαστραν [κα]ι τον ευβουλον υποπεσειν δικαιοτερον αν σωθεντα ταδελφου. πεπονφα δε υμειν και α[υ]τας τας ανακρισεις. εθαυμαζον δ αν πως εις τοσον εδεισαν την παρ υμειν εξετασιαν των δουλων οι φ[ευ]γοντες την δικην ει μη ποι σφοδρα αυτοις εδοξ[ατε] χαλεποι γεγονεναι και προς τα εναντια μισοπονη[ροι] μη κατα των αξιων παν οτιουν παθειν επ αλλο[τριαν] οικιαν νυκτωρ μεθ υβρεως και βιας τρις επεληλυ[θο]των και την κοινην απαντων υμων ασφαλεια[ν αφαι]ρουντων αγαωιχτουντες αλλα κατα των και η[νικ η]μυνοντο ητυχηκοτων ηδικηκοτων δε ουδ εστ[ιν οτι]. αλλα νυν ορθως αν μοι δοκειτε ποιησαι τηι εμηι [περι του]των γνωμηι προνοησαντες και τα εν τοις δημ[οσιοις] υμων ομολογειν γραμματα. ερρωσθε.
Astypalaea — 6 BC — IG XII,3 Suppl. p. 278
 IG XII,3 Suppl. p. 278